Καλώς ήρθατε στο Cheat,
το κουίζ που ανατρέπει τους κανόνες και δίνει μια ευκαιρία στους απατεώνες.
Πριν γνωρίσουμε τους παίκτες, καλωσορίστε το μόνο άτομο στην εκπομπή
που δεν είναι αγύρτισσα,
τη μία και μοναδική Έλι Τέιλορ.
Ντάνι, είσαι ένας υπέροχος άνθρωπος.
Έλι, είσαι έτοιμη να γνωρίσεις μερικούς παλιοαπατεώνες;
-Ναι, παρακαλώ. -Για πάμε.
Ντάνι, Τζος, Σακίνα,
Λούις, καλώς ήρθατε στο Cheat.
-Πρώτα, η Ντάνι από το Λονδίνο. -Γεια.
-Δυνατό όνομα. -Ναι.
Πώς θα παίξεις σήμερα, Ντάνι; Με τι τακτική;
Θα διαβάζω την αύρα των άλλων
σε όλη τη διαδικασία.
Τι λέει η δική μου;
Είσαι από το Ιστ Εντ,
άρα η αύρα σου είναι μπορντό και μπλε.
Ναι. Και της Έλι;
Της Έλι είναι κίτρινη σαν τον ήλιο.
Όλοι γύρω της νιώθουν ανάλαφροι και χαρούμενοι.
Είμαι νεκρή μέσα, οπότε χαίρομαι που το ακούω.
Ναι, αυτό θα έλεγα. Καταπληκτικό.
Καλή τύχη, λοιπόν.
-Λούις. -Γεια.
-Είσαι από το Χάκνεϊ. -Ναι.
Κι εσύ στο Ιστ Εντ.
Είσαι δημιουργικός διευθυντής της εταιρείας σου.
Και είσαι ηθοποιός.
Θα το εκμεταλλευτείς αυτό για απατεωνιές;
Θα το δούμε.
Ξέρω να αναγνωρίζω τις αλλαγές και τα σημάδια που προδίδουν κάποιον.
Ωραία! Καλή τύχη.
-Τζος! -Γεια, Ντάνι.
Δουλεύεις σε φιλανθρωπία στο Μέρσεϊσαϊντ.
Τι κάνεις εκεί;
Ασχολούμαι με τη ΔΕΠΥ και τη νευροποικιλότητα σε ένα ίδρυμα.
Φοβερό. Πώς χαλαρώνεις; Έχεις κάποιο χόμπι;
Πηγαίνω για παρατήρηση πουλιών, Ντάνι.
-Παρατήρηση πουλιών; -Ακριβώς.
Τι μπανίζεις συνήθως;
Νιώθω ότι έχετε διαφορετική προσέγγιση στο θέμα.
Γουστάρεις τα πλουμιστά;
Καλή τύχη, Τζος.
-Ευχαριστώ. -Σακίνα!
-Γεια. -Δουλεύεις σε τμήμα προσλήψεων.
Είσαι ικανή να τα πας καλά στο Cheat;
Το χόμπι μου είναι να παίζω σε κουίζ σε παμπ.
Το έκανα κρυφά. Οι δικοί μου δεν το ήξεραν.
-Είμαι σπασικλάκι, ε; -Όπως όλοι μας.
-Αυτός βλέπει πουλιά. Καλά είσαι! -Ακριβώς!
-Ωραίο τσούρμο είμαστε. -Απίστευτο, το 'πα στην τηλεόραση.
Εντάξει. Καλή τύχη σε όλους.
Ας νικήσει ο μεγαλύτερος εγκέφαλος
ή ο πιο ύπουλος απατεώνας!
Όπως πάντα, η Έλι θα κάνει τις ερωτήσεις.
Οι ερωτήσεις θα εμφανίζονται στις οθόνες μπροστά στους παίκτες.
Αν αγνοούν την απάντηση, πρέπει να πατήσουν το μυστικό τους κλεψοκούμπι
και η σωστή απάντηση θα αποκαλυφθεί.
Ώρα να παίξουμε τον πρώτο μας γύρο για να χτίσουμε το τζάκποτ.
Έλι, πες μας περισσότερα.
Έχετε από τέσσερις ερωτήσεις.
Οι σωστές απαντήσεις βάζουν 1.000 λίρες στο τζάκποτ.
Οι λάθος απαντήσεις θα κοστίζουν στην ομάδα 1.000 λίρες.
Αν αμφιβάλλετε, κλέψτε!
Αλλά κάντε το στα μουλωχτά, γιατί οι άλλοι μπορούν να σας κατηγορήσουν
μετά από κάθε ερώτηση, αν μυριστούν κλεψιά.
Ο καλύτερος κυνηγός απατεώνων περνά κατευθείαν στον επόμενο γύρο
και έχει την ευκαιρία να αποκλείσει όποιον θέλει.
Τα δάχτυλα στα κουμπιά. Πάμε για Cheat!
Λοιπόν, Ντάνι.
Είσαι πρώτη. Όλοι θα σε παρακολουθούν.
Θα βάλουμε την ωραία φάτσα σου σ' αυτήν τη μεγάλη οθόνη.
Κοιτάξτε τη! Μα τι φάτσα!
- Boaty McBoatface. -Ναι. Ανάλαβε, Έλι.
Ντάνι.
Ποιο επώνυμο μοιράζονται οι διάσημες δίδυμες ηθοποιοί Μαίρη-Κέιτ και Άσλεϊ;
Όλσεν.
Σωστά.
Καμία κατηγορία;
Καμία απολύτως. Ακόμα σε εμπιστεύονται, Νταν.
Τζος.
Συνήθως αναγράφεται στα αντηλιακά. Τι σημαίνει το F στη συντομογραφία SPF;
Θα πω "δείκτης".
Σωστά.
Ο Λούις κατηγορεί.
Δεν μου φάνηκε αυθεντικό το ψάξιμο.
Ήταν κάπως... Το είδα.
Μπορεί να είναι διπλή μπλόφα.
Θα δούμε στο τέλος του γύρου αν βοήθησες την ακρίβειά σου.
Σακίνα.
Τα "Diamonds" και "We Found Love" είναι οι τίτλοι
των νούμερο ένα σινγκλ στο ΗΒ ποιας τραγουδίστριας;
Της Ριάνα, νομίζω.
Σωστά.
-Πολλή εμπιστοσύνη! -Πολύ ωραία.
Όλα φιλικά, ε;
Λούις, για εσένα η επόμενη ερώτηση. Όλοι σε παρακολουθούν.
Κατά τη λαϊκή παράδοση,
ένας λυκάνθρωπος σκοτώνεται με σφαίρα από ποιο μέταλλο;
Από ασήμι.
Σωστά.
Η Ντάνι τον κατηγορεί. Και η Σακίνα.
Ντάνι;
Ένιωσα να τον κατακλύζει πανικός μόλις ακούστηκε η ερώτηση.
Πάτησε το κουμπί γρήγορα.
Μόνο ο καλύτερος κυνηγός προχωρά εγγυημένα,
οπότε θέλει ακρίβεια εδώ.
Ντάνι.
Στη σειρά βιβλίων Χάρι Πότερ,
τι είδους ζώο είναι η Χέντβιχ;
Κουκουβάγια.
Σωστά.
Καμία κατηγορία; Μάλιστα. Άλλο ένα χιλιάρικο στο έπαθλο.
Τζος.
Ο Κένεθ Μπράνα πρωταγωνιστεί ως ποιος ντετέκτιβ στις ταινίες
Έγκλημα στο Οριάν Εξπρές και Θάνατος στον Νείλο;
Ως ο Πουαρό.
Σωστά.
Η Ντάνι τον κατηγορεί. Λούις;
Νιώθω ότι έλεγε "Ηρακλής Πουαρό" και το έπαιξες εκ του ασφαλούς
με σκέτο "Πουαρό".
Ήταν το βλέμμα.
Θα μάθουμε στο τέλος του γύρου αν είχες δίκιο. Σακίνα.
Η επόμενη ερώτηση είναι για εσένα. Σε κοιτούν όλοι.
Τα Grey Goose, Belvedere και Absolut είναι μάρκες ποιου αλκοολούχου ποτού;
Είναι η βότκα.
Σωστά.
Απολύτως καμία κατηγορία.
Το ξέρεις καλά, νιώθω.
-Επόμενη ερώτηση, Έλι. -Λούις.
Ποια σχεδιάστρια ίδρυσε την εταιρεία DKNY;
Η Ντόνα Κάραν.
Σωστά.
Εγώ προτιμώ το ντονέρ κεμπάμπ.
Καμία κατηγορία.
Είναι περιποιημένος. Νομίζω ότι θα το ήξερε.
-Εντάξει. -Μένουν οχτώ ερωτήσεις. Ντάνι.
Το Τσιτσέν Ιτζά είναι σημαντικό τουριστικό αξιοθέατο σε ποια χώρα;
Στο Μεξικό.
Σωστά.
Ο Τζος το πατά!
Και η Σακίνα.
Έχουμε απαρτία!
Τζος, γιατί;
Κοίταξε την οθόνη και μετά έκανε...
Μεξικό.
Το θεωρώ προσποίηση. Δεν το πιστεύω.
-Τα μαλλιά. Κι εσύ, Λούις; -Δεν έχω θέμα μ' αυτά.
-Είσαι κούκλα. -Ευχαριστώ!
Τι ωραία.
-Θα το μάθουμε στο τέλος του γύρου. -Τζος.
Σε ποια τηλεοπτική σειρά κωμωδίας βλέπουμε τις Βορειοϊρλανδές έφηβες
-Εριν, Όρλα, Κλερ και Μισέλ; -Τα Κορίτσια του Ντέρι.
Σωστά.
-Η Ντάνι το πατά κατευθείαν. -Ήταν το...
"Ναι. Τώρα το θυμάμαι!"
-Υπάρχει μια μικρή έριδα μεταξύ σας. -Διάολε.
Πάμε παρακάτω, Έλι.
Σακίνα.
Στον ΚΟΚ, τι σχήμα έχει η ταμπέλα "Παραχώρησε προτεραιότητα";
Είναι τριγωνική.
Σωστά.
Λούις; Τι ήταν;
Η ματιά κάτω. Το "Θα πάρω τον χρόνο μου".
-Πήρα τον χρόνο μου γιατί είμαι οδηγός. -Καλά. Ας είναι.
Εντάξει, ωραία.
Πάμε παρακάτω, Έλι.
Λούις.
Μια απεικόνιση του φύλλου ποιου δέντρου
εμφανίζεται στην εθνική σημαία του Καναδά;
Του σφενδάμου.
Σωστά.
Σωστή απάντηση. Άλλο ένα χιλιάρικο στο έπαθλο.
Η τελευταία σας ερώτηση. Ντάνι.
Η δραματική σειρά της δεκαετίας του 2020 And Just Like That...
είναι σίκουελ ποιας προγενέστερης σειράς με τη Σάρα Τζέσικα Πάρκερ;
Του Sex and the City.
Σωστά.
Όλοι σε πίστεψαν.
-Άλλα τρία χιλιάρικα στο έπαθλο. -Τζος.
Καλύπτει τεράστιες περιοχές της Κίνας και της Μογγολίας.
Ποια είναι η μεγαλύτερη έρημος στην Ανατολική Ασία;
Η Γκόμπι.
Σωστά.
-Κατευθείαν. -Ήταν αστραπιαία!
Οι παππούδες μου πήγαν στη Μογγολία για παρακολούθηση πουλιών, οπότε ναι.
Νταν, μας είπε μια υπέροχη ιστοριούλα.
Όντως. Απλώς δεν ξέρω αν την πιστεύω.
-Αλήθεια; -Ναι.
Δεν ξέρω. Η αύρα άλλαξε.
Άλλαξε. Πονηριά.
Εντάξει.
Θα μάθουμε στο τέλος του γύρου αν βοήθησες την ακρίβειά σου.
Σακίνα.
Ποιος Άγγλος ηθοποιός παίζει τον κωμικό χαρακτήρα Άλαν Πάρτριτζ;
Πρέπει να είναι ο Στιβ Κούγκαν;
-Σωστά. -Σου την έπεσαν όλοι μαζί. Σφαγή.
Τζος, δεν το χάφτεις, ε;
Φάνηκε ξεκάθαρα ότι δεν ξέρει την απάντηση πριν την πει.
-Ναι. -Αυτό την πρόδωσε, κατ' εμέ.
Σας έκανε διπλή μπλόφα;
Ας μάθουμε στο τέλος του γύρου αν κάνατε όλοι λάθος.
Λούις.
Ο Βρετανός Άνταμ Πίτι έχει κερδίσει δύο ατομικά χρυσά ολυμπιακά μετάλλια
σε ποιο στιλ κολύμβησης;
Στο πρόσθιο.
Σωστά.
Μήπως ήταν ο Άνταμ Κλέψει;
Δεν ξέρω. Ίσως βιάστηκα.
Ήσουν πολύ ζωηρός.
Ναι. Δεν ξέρω.
Με κοιτάει.
-Έκανα την υπογραφή του βιβλίου του. -Τι θα πει "έκανα";
-Η διαφημιστική μου εταιρεία. -Αυτοπροβολή!
-Αβανταδόρος. -Και τα λοιπά. Οπότε...
-Το έκανα. -Πώς λένε το βιβλίο του;
-Αυτό θα ήταν αποκαλυπτικό. -Θα αποκάλυπτε ότι λες ψέματα!
Μάλιστα. Τέλος ερωτήσεων, τέλος γύρου.
Για να δούμε τα ποσά.
Το έπαθλό σας ανέρχεται αυτήν τη στιγμή στις 16.000 λίρες
γιατί είχατε 16 σωστές απαντήσεις.
Αλλά μην ανοίξετε σαμπάνιες ακόμα.
Πρέπει να δούμε τις κλεψιές, έτσι;
Η κλεψιά επιτρέπεται, αλλά μην περιμένετε να αμειφθεί κιόλας.
Οπότε, όσα λεφτά βγάλατε με κλεψιά
θα εξανεμιστούν.
Ας αφαιρέσουμε από ένα χιλιάρικο
για κάθε απάντηση με κλεψιά.
15.000 ΛΙΡΕΣ
Μία.
14.000 ΛΙΡΕΣ
Δύο!
Τρεις!
12.000 ΛΙΡΕΣ
Τέσσερις!
Όχι.
Τέσσερις απαντήσεις με κλεψιά. Μόλις χάσατε τέσσερα χιλιάρικα.
Ευτυχώς είναι ώρα αποχώρησης.
Ένας από αυτούς τους απατεώνες θα φύγει.
Κι αυτό θα το αποφασίσει ο πιο καλός κυνηγός απατεώνων.
Όποιος βρήκε τις πιο πολλές κλεψιές, ενώ έκανε τις λιγότερες λάθος κατηγορίες.
Δώστε μου ένα όνομα.
Η Ντάνι!
Καλό!
-Η αύρα δουλεύει! -Η αύρα, μωρό μου!
Συγχαρητήρια. Έχεις μια εγγυημένη θέση στον επόμενο γύρο.
Κέρδισες και το δικαίωμα
να ξαποστείλεις κάποιον.
Το άτομο που θα ορίσεις θα επιστρέψει 1.000 λίρες
για κάθε απάντηση με κλεψιά.
Ντάνι, βρες τον απατεώνα,
βρες τα λεφτά.
Βρες τις τέσσερις κλεψιές του γύρου.
Ποιος λες να έκλεψε πιο πολύ απ' όλους;
Ας δούμε τον Τζος.
Διαισθάνθηκα μια διπλή μπλόφα στην πρώτη ερώτηση.
-Είμαι λίγο ενοχλημένος, βασικά. -Τι είσαι;
Ενοχλήθηκα. Στενοχωρήθηκα. Δεν χαίρομαι.
Το πάτησες σε τρεις ερωτήσεις μου, αλλά δεν έχω κλέψει.
-Ναι; -Δεν χαίρομαι.
Ο Τζος είναι πολύ κακόκεφος. Και η Σακίνα;
Πόσες φορές λες να έκλεψε;
-Σίγουρα εκεί με τον Στιβ Κούγκαν. -Νευριάζω.
Γιατί ξέρω σίγουρα ότι η Σακίνα έκλεψε σ' αυτό, οπότε...
Σαφώς και δεν έκλεψα. Ξέρω τον Στιβ Κούγκαν.
Και τέλος, ο υπέροχος Λούις εκεί πέρα. Κοιτάξτε τον!
Ήμουν τυχερός γιατί πήρα ερωτήσεις τις οποίες ήξερα.
Ο Τζος νευριάζει όλο και περισσότερο. Κοιτάξτε τον.
Ναι, όλοι πάτησαν το κουμπί για εμένα, ενώ εγώ...
Εντάξει, Τζος!
-Έλεος. -Ηρέμησε.
Πάμε στο χαρούμενο μέρος σου. Στην έρημο Γκόμπι.
Ανάπνεε, Τζος. Μέσα, έξω.
Μέσα...
Είχατε μια διένεξη.
Νταν;
Ποιον θα διώξεις και γιατί;
Πρέπει να φύγει ο Τζος. Παραείναι εκνευρισμένος.
Ατυχία, Τζος! Τέλος παιχνιδιού.
Τώρα, πριν φύγει ο Τζος,
ας δούμε πόσες φορές έκλεψε,
καθώς επιστρέφουμε στο έπαθλο 1.000 λίρες
για κάθε απάντηση με κλεψιά.
Μία.
Αυτό είναι. Μια κλεψιά.
Δικαίως είναι έξαλλος.
Που σημαίνει ότι το τζάκποτ είναι τώρα 13.000 λίρες.
Μπράβο, φίλε.
Ευχαριστώ που έπαιξες. Φεύγεις από το Cheat. Πέτα μακριά, αγαπημένε.
Τώρα ξέρουμε ότι οι υπόλοιποι κλέψατε τρεις φορές σ' αυτόν τον γύρο.
Όλοι, εκτός από τους παίκτες, θα δουν πώς απάντησαν πραγματικά στις ερωτήσεις.
Όλοι έκλεψαν από μια φορά στον γύρο και η Ντάνι τούς τσάκωσε όλους.
Απλώς συμπορεύομαι με το σύμπαν τώρα.
Και ο Λούις όντως ήταν ο Άνταμ Κλέψει.
Και παρά τη γνώμη όλων,
η Σακίνα δεν έκλεψε στην ερώτηση για τον Στιβ Κούγκαν.
Όμως, ο Τζος, ο παρατηρητής πουλιών, έπρεπε να φύγει, σίγουρα με λογική αιτία.
Λυπάμαι, Τζος. Δεν μου άρεσε η αύρα σου.
Η αλήθεια αποκαλύφθηκε, μαζί με όλα τα βρόμικα μυστικά σας.
Ώρα να βάλουμε λίγο πιο σοβαρά ποσά στο τζάκποτ.
Πες μας για τον επόμενο γύρο, Έλι.
Κάθε παίκτης έχει ακόμα τέσσερις ερωτήσεις.
Κάθε σωστή απάντηση θα προσθέτει 3.000 λίρες.
Όμως, δυστυχώς, οι λάθος απαντήσεις θα κοστίζουν στην ομάδα 3.000 λίρες.
Λυπάμαι γι' αυτό.
Σ' αυτόν τον γύρο, θα βλέπουμε αν έγινε κλεψιά
κάθε φορά που κατηγορούν κάποιον.
Και είναι πολύ σημαντικό
να εντοπίζετε αυτές τις κλεψιές,
γιατί ο καλύτερος κυνηγός απατεώνων θα αποκλείσει ξανά κάποιον
και θα περάσει κατευθείαν στη μονομαχία του τελικού.
Μάλιστα.
Τα δάχτυλα στα κουμπιά.
Πάμε για Cheat.
Ντάνι. Στη φράση "Στείλε μου ένα DM" που χρησιμοποιείται στα κοινωνικά μέσα,
τι σημαίνουν συνήθως τα αρχικά "DM";
Άμεσα μηνύματα.
Σωστά.
Καμία κατηγορία;
-Λογικά το ξέρει. -Ναι.
Θα παίρνει πολλά, μάλλον.
Δεν ξέρω τίποτα.
Λες να στέλνει πολλά μηνύματα;
Εγώ να στέλνω; Δεν νομίζω!
-Δεν στέλνω. -Μια κυρία δεν κάνει έτσι.
Τρία χιλιάρικα.
16.000 ΛΙΡΕΣ
Σακίνα.
Ποιο μοντέλο της δεκαετίας του '90 είναι η μητέρα της Κάια Γκέρμπερ;
Η Σίντι Κρόφορντ;
Σωστά.
Νταν, γιατί;
Είναι ευρέως γνωστό αυτό;
Να το μάθουμε;
Ήταν κλεψιά;
Όντως ήταν κλεψιά!
Οι δυο σας βοηθήσατε πολύ την ακρίβειά σας. Μπράβο.
Λούις. Το φεστιβάλ μπίρας γνωστό ως "Οκτόμπερφεστ"
γεννήθηκε σε ποια ευρωπαϊκή πόλη;
Στο Μόναχο.
Σωστά.
Καμία κατηγορία;
Όχι.
Άλλα τρία χιλιάρικα στην τράπεζα.
19.000 ΛΙΡΕΣ
Ντάνι. Τα νησιά Πουκέτ και Κο Πανγκάν βρίσκονται σε ποια ασιατική χώρα;
Στην Ταϊλάνδη.
Σωστά.
Ο Λούις κατηγορεί.
Αφού το πάτησα, σκέφτηκα "Ίσως το ξέρεις". Είναι δημοφιλές. Αλλά δίστασες λίγο.
Βασικά, είμαι πρωταθλήτρια στο πιγκ πογκ...
Όχι, πιγκ πογκ.
-Όχι τέτοιο πιγκ πογκ! -Να τα μας!
Θεέ μου. Λάθος εκπομπή!
-Όχι τέτοιο πιγκ πογκ. -Όχι!
πιγκ πογκ με μπίρα!
Ευτυχώς!
Πρωταθλήτρια στο πιγκ πογκ με μπίρα στον ξενώνα στο Πουκέτ.
Να το τσεκάρουμε;
Ήταν κλεψιά;
-Δεν ήταν κλεψιά! -Ευτυχώς. Αν είχες επινοήσει την ιστορία...
-Τρία χιλιάρικα. -Δεν την επινόησα.
Επόμενη ερώτηση, Έλι.
Σακίνα.
Ποιος ήταν ο τίτλος του σινγκλ ντεμπούτο της Κάρλι Ρέι Τζέπσεν
που πήγε κατευθείαν στο νούμερο ένα;
Ήταν το "Call Me Maybe".
Σωστά.
Καμία κατηγορία.
Όποτε σκέφτεσαι την Κάρλι Ρέι Τζέπσεν,
αυτό σου έρχεται πρώτο.
Είναι το μόνο που σου έρχεται.
Πήρατε άλλα τρία χιλιάρικα.
25.000 ΛΙΡΕΣ
Λούις.
Οι "Υγροί Ληστές" είναι οι κακοί σε ποια κλασσική χριστουγεννιάτικη ταινία
-με τον Μακόλι Κάλκιν; - Στο Μόνος στο σπίτι.
Σωστά.
Έκλεψε;
Όχι.
Άλλα τρία χιλιάρικα. Μαζεύεται ένα ωραίο ποσό.
Έξι ερωτήσεις πάνε. Μένουν άλλες έξι.
Ντάνι.
Ποιο θεματικό πάρκο στο Σταφορντσάιρ έχει αξιοθέατα
μεταξύ των οποίων είναι τα Νέμεσις, Λήθη και Σμάιλερ;
Το Άλτον Τάουερς.
Σωστά.
Δεν μοιάζει για κορίτσι του λούνα παρκ.
Όχι. Με την καταγωγή σου, δεν νομίζω να ξέρεις τα μέρη μου.
Όπως είπα, είμαι κοσμογυρισμένη.
Μάλιστα. Λοιπόν, προέκυψαν κατηγορίες.
Ήταν κλεψιά;
-Δεν ήταν κλεψιά! -Είμαι κοσμογυρισμένη, μωρό μου.
Τους κορόιδεψε. Άλλα τρία χιλιάρικα.
Ξέρει τα μέρη σου.
Επόμενη ερώτηση, Έλι.
Σακίνα.
Ποιο κλασικό κοκτέιλ αποτελείται από ρούμι, γάλα καρύδας και χυμό ανανά;
Νομίζω ότι είναι η πίνα κολάντα.
Σωστά.
Την κατηγορεί.
Δεν είδα πολλή αυτοπεποίθηση. Δεν ξέρω. Υπήρχε κάτι στον τρόπο της.
Ήταν κλεψιά;
34.000 ΛΙΡΕΣ
Δεν ήταν κλεψιά!
Κακή απόφαση από τον Λούις. Πάλι έβλαψες την ακρίβειά σου.
Θυμίζω, μόνο ο καλύτερος κυνηγός πάει κατευθείαν στον τελικό.
Επόμενη ερώτηση, Έλι.
Λούις. Σε ποια σειρά του Netflix παίζει η Άνια Τέιλορ-Τζόι
ως το παιδί-θαύμα στο σκάκι Μπεθ Χάρμον;
Το Γκαμπί της Βασίλισσας.
Σωστά.
Έκλεψε; Για να τσεκάρουμε.
Άλλα τρία χιλιάρικα στο έπαθλο.
Είναι οι τελευταίες ερωτήσεις. Ντάνι.
Ποιος ηθοποιός του Pulp Fiction παίζει τον Νικ Φιούρι
στο κινηματογραφικό σύμπαν της Marvel;
Ο Τζον Τραβόλτα;
Λάθος απάντηση. Βγάζουμε τρία χιλιάρικα από το έπαθλο.
-Ο Σάμιουελ Λ. Τζάκσον. -Ναι!
Σακίνα.
Τα δημοφιλή χιονοδρομικά κέντρα Βαλ ντ'Ιζέρ και Σαμονί
ανήκουν σε ποια ευρωπαϊκή οροσειρά;
Στις Άλπεις.
Σωστά.
-Λούις, κατηγορείς. -Δεν το χάφτω.
Έχεις πάει στις Άλπεις;
Όχι, δεν έχω πάει.
Βλέπω πολλή τηλεόραση.
Ας δούμε τι έγινε.
Ήταν κλεψιά;
Δεν ήταν κλεψιά!
-Και λένε ότι η τηλεόραση δεν μορφώνει! -Ακριβώς.
Λούις.
Το Psychodrama ήταν το βραβευμένο στα BRIT άλμπουμ ντεμπούτο ποιου Βρετανού ράπερ;
Του Ντίζι Ράσκαλ;
-Αφαιρούμε τρία χιλιάρικα. -Λάθος. Ήταν του Ντέιβ.
Τέλος γύρου, τέλος ερωτήσεων.
Μάλιστα. Ας δούμε τα λεφτά.
Το τζάκποτ αυτήν τη στιγμή ανέρχεται σε 34.000 λίρες.
Είναι πάρα πολύ καλά λεφτά.
Λούις, σε τι θα τα ξόδευες;
Ίσως κάποιο δημιουργικό πρότζεκτ. Μια ταινία μικρού μήκους.
Μάλιστα, ταινία. Υπάρχει κανένας ρόλος για εμένα;
-Ναι, θα μπορούσα... -Καλά, είναι μόνο 34.000.
-Το μεροκάματό σου; -Ναι.
Κρίμα, αλλιώς θα ήθελα να συμμετάσχω.
Νταν, εσύ σε τι θα τα σκορπούσες;
Δεν ξέρω, αλλά μ' αρέσει να προσελκύω ό,τι θέλω.
-Μάλιστα. -Βρήκα το σπίτι των ονείρων μου.
Κάνει δύο εκατομμύρια λίρες. Η δικιά σας δεν έχει δύο μύρια.
Οπότε, όσο είναι το έπαθλο εδώ,
θα το επενδύσω στο σπίτι των ονείρων μου.
-Ωραία. -Σακίνα, κι εσύ;
Θα κανάκευες τον εαυτό σου ή άλλους;
Θα ήθελα ένα τροχόσπιτο.
Ένα τροχόσπιτο στην Ουαλία.
-Τροχόσπιτο; -Ναι.
Φρόντισε να έχει τουαλέτα,
γιατί στο δικό μας, η μάνα μου καθόταν πάνω σ' έναν κουβά.
Υπέροχη εικόνα. Ευχαριστώ. Μ' αρέσει να μιλάς για τα μαγικά παιδικά χρόνια σου.
Ναι.
Αφήστε τις λίστες για ψώνια στην άκρη γιατί είναι ώρα να φύγουν τα λεφτά
για κάθε άλλη απάντηση με κλεψιά, έτσι;
Έχουν ήδη αποχαιρετήσει 3.000 λίρες
επειδή εντοπίστηκε μια κλεψιά στον γύρο.
Τώρα είναι ώρα να φύγουν τα λεφτά για όσες κλεψιές δεν εντοπίστηκαν.
Λοιπόν, διέφυγε καμιά άλλη κλεψιά της προσοχής σας;
Πόσο είναι στην πραγματικότητα το τζάκποτ;
31.000 ΛΙΡΕΣ
Μία.
28.000 ΛΙΡΕΣ
Δύο!
Μόνο δύο.
Αυτό σας κόστισε άλλες 6.000 λίρες. Αλλά ποιοι ήταν οι απατεώνες;
Μάλιστα.
Ας αποκαλύψουμε τον καλύτερο κυνηγό απατεώνων σ' αυτόν τον γύρο
που εγγυημένα έχει μια θέση στον τελικό
και μια ευκαιρία να κερδίσει όλα αυτά τα λεφτά.
Δώστε μου ένα όνομα!
Η Ντάνι!
-Το ευχήθηκε κι έγινε! Το είδα. -Το ευχήθηκε.
-Πέρασες στον τελικό. -Ναι.
Και μπορείς να στείλεις σπίτι του κάποιον άλλον παίκτη.
Το άτομο που θα διώξεις
θα επιστρέψει τρία χιλιάρικα στο έπαθλο για κάθε κλεψιά και κάθε λάθος απάντηση.
Πρέπει να πάρεις μια πολύ δύσκολη απόφαση.
Προτιμάς να μπουν πιο πολλά λεφτά στο τελικό έπαθλο
αποκλείοντας όποιον θεωρείς ότι θα επιστρέψει πιο πολλά,
ή χέσε τα λεφτά, απλώς σουτάρεις όποιον δεν θες στον τελικό;
Λοιπόν, Ντάνι,
τι σκέφτεσαι για τη Σακίνα;
Πλέον την ψυχολογώ πιο εύκολα.
Έχει κάνει μερικές διπλές μπλόφες,
οπότε την έχω μυριστεί.
Όμως, είπες ότι έκλεψα για τις Άλπεις, ενώ δεν έκλεψα.
Δεν έκλεψες, όχι.
Η Σακίνα αξίζει έστω τρία χιλιάρικα
γιατί πιάστηκε σε μια κλεψιά κατά τον γύρο.
Κι ο Λούις αξίζει έστω τρία χιλιάρικα με τη λάθος απάντησή του.
Όμως, ίσως είναι παραπάνω αν κάποια κλεψιά δεν εντοπίστηκε.
Δεν γίνεται να με διώξεις.
Ντάνι, θέλω μια τελική απόφαση.
Θεούλη μου.
Πάντα ακολουθώ τη διαίσθηση και το ένστικτό μου.
Πρέπει να είναι το άτομο το οποίο δυσκολεύομαι να ψυχολογήσω.
Κι αυτός είναι ο Λούις. Λυπάμαι, φίλε.
Ατυχία, Λούις. Τέλος παιχνιδιού.
Λοιπόν, πριν φύγεις,
ας βάλουμε τα λεφτά που αξίζεις
πίσω στο τζάκποτ.
Μία.
34.000 ΛΙΡΕΣ
Δύο!
37.000 ΛΙΡΕΣ
Τρεις!
Εννιά χιλιάδες λίρες,
επειδή ο Λούις είχε μια λάθος απάντηση, όπως ξέρουμε,
αλλά και δύο κλεψιές που δεν εντοπίστηκαν.
Κι αν είχες επιλέξει να αποκλείσεις τη Σακίνα,
αυτό θα επέστρεφε μόνο τρία χιλιάρικα.
Θράσος!
-Λούις. -Ευχαριστώ.
Ευχαριστώ που έπαιξες. Φοβάμαι ότι η πορεία σου εδώ τελείωσε.
Να πας στο καλό.
Η Ντάνι ευχήθηκε και όντως ξαναέγινε η καλύτερη κυνηγός
και πήρε μια καλή απόφαση αποκλείοντας τον Λούις.
Έπρεπε να ακούσω το ένστικτό μου εδώ. Αποδείχτηκε ότι έδιωξα το σωστό άτομο.
Έδωσε τρεις σωστές απαντήσεις σ' αυτόν τον γύρο,
όπως και η Σακίνα που έκλεψε μόνο μία φορά.
Άρα, η Ντάνι εναντίον της Σακίνα στον τελικό.
Η αύρα μου πιστεύει ότι θα είναι καλό.
Κυνηγός απατεώνων δύο φορές. Είμαι έτοιμη για τον τελικό.
Θα είναι πρόκληση ο αγώνας με την Ντάνι, αλλά δεν αποκλείεται να νικήσω.
Ώρα να παίξουμε
τον τελικό του Cheat!
Θα απαντάτε εναλλάξ σε ερωτήσεις
σε μια μονομαχία εντοπισμού κλεψιάς με ξαφνικό θάνατο.
Κάθε ερώτηση μπορεί να δώσει τέλος στο παιχνίδι.
Οι κανόνες είναι απλοί.
Αν δώσεις λάθος απάντηση, χάνεις.
Και φεύγεις άφραγκη.
Αν κατηγορήσεις λάθος, χάνεις.
Και φεύγεις χωρίς τίποτα!
Αλλά αν εντοπίσεις σωστά μια απάντηση με κλεψιά,
κερδίζεις.
Και φεύγεις από δω
πλουσιότερη
κατά 37 χιλιάρικα.
Ναι, αυτός ο τελικός
θα τελειώσει μόλις η μία από εσάς πει τη λέξη από Κ.
Νταν, ως η καλύτερος κυνηγός, επιλέγεις
ποια θα απαντήσει στην πρώτη ερώτηση.
Ποια θα είναι, λοιπόν;
Θα ξεκινήσεις εσύ
ή η Σακίνα;
Θα ξεκινήσω εγώ.
Τεράστια απόφαση!
-Γιατί; -Είμαι σίγουρη.
-Είναι πολύ σίγουρη, έτσι; -Ναι. Είναι τολμηρή κίνηση.
Κάποια τελευταία λόγια για την αντίπαλό σου;
Καλή τύχη.
Και σ' εσένα.
Ας κερδίσει η καλύτερη.
Διακυβεύονται 37.000 λίρες.
Καλή τύχη και στις δυο σας. Τα δάχτυλα στα κουμπιά.
Για τελευταία φορά,
πάμε για Cheat.
Ντάνι.
Ποιος τηλεοπτικός σεφ
έχει παιδιά με τα ονόματα Πόπι, Ντέιζι, Πέταλ, Μπάντι
και Ρίβερ;
Ο Γκόρντον Ράμσεϊ.
ΛΑΘΟΣ
Θεέ μου.
Είναι λάθος απάντηση!
Θεέ μου!
Μόλις χάρισε μια περιουσία στην αντίπαλό της!
Ήμουν σίγουρη ότι το ήξερα.
Ήταν σίγουρη!
Ήμουν σίγουρη, αλλά κακώς.
Όχι!
Άρα, η Σακίνα μόλις κέρδισε.
-Τριάντα επτά χιλιάδες λίρες! -Θεέ μου!
Συγχαρητήρια, Σακίνα!
-Θεέ μου! -Δεν το πιστεύω.
-Θεέ μου! -Σου τα χάρισαν!
Δεν το πιστεύω.
-Δεν έκανες τίποτα! -Το ξέρω!
-Όχι, σοβαρά... -Θα πάρω τροχόσπιτο!
Νταν, τι έγινε;
-Ο Τζέιμι Όλιβερ ήταν; -Ναι.
Ήταν η δεύτερη επιλογή μου!
Το επιχείρησες. Δεν σου έκατσε.
Ένα χειροκρότημα για την Ντάνι. Έπαιξε φοβερά.
Δεν το πιστεύω.
Μα τι ανατροπή στο τέλος! Κανείς δεν το περίμενε, έτσι, Έλι;
Με τίποτα.
Και μπράβο σου, Σακίνα. Ήταν εκπληκτικό.
Σου έρχεται το τροχόσπιτο. Τον νου σου, Ουαλία!
Θα σας δούμε στο επόμενο Cheat.
Από την Έλι κι εμένα,
μείνετε ύπουλοι!
-Τα λέμε! -Γεια σας, παιδιά!
ΣΤΟ ΕΠΟΜΕΝΟ CHEAT
Ψεύτες και καθάρματα!
Δύσκολη ερώτηση.
Δεν ξέρω να απαντώ στα δύσκολα;
-Πικάντικο! -Σατανικό, έτσι;
-Με κατηγορούν επειδή είναι αγχωμένες; -Ύποπτο.
Σπάνια ο αρραβωνιαστικός σου κάνει απάτες λίγο πριν τον γάμο, αλλά...
Η Έμμα φαίνεται χορτοφάγος.
Η εκπομπή λέγεται Cheat.
Υποτιτλισμός: Λιουμπίνκα Δημητρόβα